cyanic-selkie/wikianc huggingface dataset:
ספירקול
בניגוד לבעלי החוליות הנושמים חמצן בעיקר דרך הפה. מערכת הנשימה של חרקים מבוססת על צינורות טרכאה המצויים לרוב בבטן או החזה של בעל החיים. צינורות אלו הן המנגנון העיקרי להעברת חמצן ישירות לרקמות. את הספירקול ניתן לפתוח ולסגור בצורה יעילה, להפחתת אובדן מים, בעזרת כיווץ שרירים הקרובים לפתח הספירקול. לכמה חרקים ימיים יש שיטות סגירה דומות או חלופיות כדי למנוע כניסת מים לטרכאה. העיתוי ומשך סגירת הספירקל יכולים להשפיע על קצב הנשימה של האורגניזם. לעיתים הספירקולות מוקפות בשערות כדי למזער את תנועת האוויר סביב הפתח, וכך למזער את אובדן המים.
חן לוי
חן לוי (נולדה ב-12 באפריל 1988) היא כדורגלנית ישראלית, המשחקת לסירוגין כקשרית וחלוצה בקבוצת הפועל באר שבע מליגת העל בכדורגל נשים.
ביוגרפיה
לוי נולדה, גדלה ומתגוררת בבאר שבע. למדה בבית הספר היסודי "נאות לון" בעיר, ושיחקה כדורגל בבית הספר מגיל שמונה. בחטיבת הביניים שיחקה כדורסל במסגרת פרויקט "כיתת כדורסל" שנערך בבית הספר ושילב אימוני כדורסל לתלמידות בשעות אחר הצהריים. את התיכון השלימה בבית הספר התיכון המקיף על שם יצחק רגר בבאר שבע.
שירתה בצה"ל במערך הטכני של חיל האוויר כטכנאית נש"ר. בשנת 2013 סיימה לימודי הנהלת חשבונות סוג 1+2, וכן מחזיקה בתעודת מתווכת נדל"ן מורשית.
נכון ל-2020 עובדת כמתווכת נדל"ן בבאר שבע.
קריירה מקצועית
בשנת 2016 עברה לקבוצת הפועל באר שבע, בה היא משחקת בארבע העונות האחרונות. הייתה שותפה לשתי העליות של הקבוצה לליגת העל, בעונות 2017/2018 ו-2019/2020.
גונתר פאנקה
גונתר פרידריך וילהלם לודוויג פאנקה (בגרמנית: Günther Friedrich Wilhelm Ludwig Pancke; 1 במאי 1899 – 17 באוגוסט 1973) היה איש אס אס גרמני, שכיהן בין היתר כמפקד האס אס ומפקד המשטרה של דנמרק.
ביוגרפיה
פאנקה נולד בגנייזנו, מחוז פוזן, האימפריה הגרמנית. הוא שירת במלחמת העולם הראשונה כקצין בחזית בדרגת לויטננט. בין השנים 1920 ל-1927 שהה בדרום אמריקה. הוא הצטרף למפלגה הנאצית ב-1 באוגוסט 1930, וכחבר ב-SS ב-1 ביוני 1931. ב-12 בספטמבר 1938 מונה למנהל המשרד הראשי לגזע והתיישבות של האס אס, תפקיד שהחזיק עד ל-9 ביולי 1940.
פאנקה מונה בשנת 1939 לקשר בין מפקדת הפיהרר ליחידות גולגולת המת ולאיינזצגרופן. מאוקטובר 1943 עד תום המלחמה שירת כמפקד המשטרה והאס אס של דנמרק. ב-20 באפריל 1944 העולה לדרגת אוברגרופנפיהרר.
במהלך תפקידו בדנמרק הוא נתקל בסירוב של המשטרה הדנית להילחם בכוחות התנגדות או להגן על מפעלים מפני חבלה. הוא הורה על מעצר של כ-10,000 שוטרים שהקיפו את המשטרה הארצית כולה ושלח אותם למחנה הריכוז בוכנוואלד. כ-1,700 נעצרו, כשהיתר ברחו בעת הלכידה.
לאחר המלחמה הוא נאסר על ידי השלטונות הדנים. לאחר 8 שנות מאסר בדנמרק, שוחרר פאנקה בשנת 1953. נפטר ב-17 באוגוסט 1973 בהמבורג.
עונת 2011/2012 בליגת כדורגל נשים שנייה
עונת 2011/2012 בליגת נשים שנייה הייתה העונה ה-3 בליגת המשנה בכדורגל נשים בישראל תחת אחריות הההתאחדות לכדורגל בישראל. העונה הסדירה נפתחה ב-8 בנובמבר 2011 והסתיימה ב-10 באפריל 2012. גם בעונה זו לקחו בליגה חלק פעיל 5 קבוצות בלבד.
אל מ.כ. רמת השרון ומ.ס. קריית גת מהעונה הקודמת הצטרפו בנות קיסריה טבעון שהצליחה להעמיד קבוצה העונה וכן הקבוצות החדשות שהוקמו - מכבי כפר סבא ומ.ס. כפר יאסיף.
הפועל עירוני ראשון לציון שסיימה אחרונה בליגת נשים ראשונה בעונה הקודמת וירדה לליגה השנייה התפרקה והמועדון חדל לפעול.
בעונה זו התקיימו ארבעה סיבובים בני 5 מחזורים כל אחד - 20 מחזורים בסך הכל. כל קבוצה שיחקה 16 משחקים במהלך העונה.
אקטרינה זכרייבה
אֶקָטֶרִינָה סְפָסוֹבָה גֶצֶ'בָה זָכָרִייֶבָה (בבולגרית: Екатерина Спасова Гечева-Захариева; נולדה ב-8 באוגוסט 1975, פאזארג'יק, הרפובליקה העממית של בולגריה) היא פוליטיקאית ומשפטנית בולגרייה אשר כיהנה ממאי 2017 ועד מאי 2021 כסגנית ראש הממשלה ושרת החוץ של בולגריה בממשלתו השלישית של בויקו בוריסוב.
קורות חייה
אקטרינה זכרייבה נולדה בפאזארג'יק. היא רכשה השכלה אקדמית באוניברסיטת פלובדיב והוסמכה במשפטים.
ב-2003 נכנסה לחיים הפוליטיים בבולגריה, עת כיהנה כעוזרת שר המים והסביבה. ב-2009 מונתה לסגנית השר לפיתוח אזורי ועבודות ציבוריות. ב-2012 מונתה לראש לשכתו של הנשיא רוסן פלבנלייב. ב-2013 כיהנה לתקופה קצרה כסגנית ראש ממשלת בולגריה והשרה לפיתוח אזורי ועבודות ציבוריות בממשלת המעבר של מארין רייקוב. ב-18 בדצמבר 2015 מונתה זכרייבה לשרת המשפטים של בולגריה בממשלתו השנייה של בויקו בוריסוב.
ב-27 בינואר 2017 התפטרה ממשלתו של בוריסוב ובכלל זה זכרייבה. בבחירות הכלליות שנערכו בבולגריה במרץ 2017 נבחרה זכרייבה לאספה הלאומית הבולגרית מטעם מחוז פאזארג'יק של מפלגת "אזרחים למען פיתוח אירופי של בולגריה". לאחר הבחירות הקים בויקו בוריסוב ממשלת קואליציה, ואקטרינה זכרייבה מונתה לסגנית ראש הממשלה ושרת החוץ של בולגריה.
מיקאסה אקרמן
מיקאסה אקרמן (ביפנית: ミカサ・アッカーマン) היא דמות הדאוטרגוניסט בסדרת המאנגה והאנימה "מתקפת הטיטאנים". היא אחותו המאומצת של ארן יגאר וחברת הילדות של ארמין ארלט.
מראה חיצוני
מיקאסה היא אישה די גבוהה, בכושר גופני ובעל גוון טוב עם שרירים מרופדים בכל זרועותיה, רגליה ובטן. שערה קצר יותר וחתוך עד לחלק האחורי של צווארה, אם כי היא לובשת בו זמנית פוני ארוך באופן ניכר. היא בעלת מורשת אסייתית חלקית, עם עור חיוור, עיניים אפורות ושיער שחור שהיה ארוך עד שגזרה אותו.
דוד הנגיד (השני)
רבי דוד בר' יהושע הנגיד היה נגיד הקהילות היהודיות במצרים ובסוריה, דור שישי לרמב"ם ובנו של רבי יהושע הנגיד. חיבר פרושים על המקרא, המשנה, התפילה, מורה הנבוכים ומשנה תורה, וכן ספר מוסר וספר בפילוסופיה יהודית.
קורות חייו
נולד בעיר קהיר שבמצרים (אז חלק מהאימפריה הממלוכית) בשנת ה'צ"ה (1335) לאביו רבי יהושע הנגיד שכיהן כנגיד יהודי מצרים, משרה שעברה בירושה במשפחת צאצאי הרמב"ם. ככל הנראה למד רבי דוד בישיבתו של אביו.
בשנת קט"ו (1355) נפטר רבי יהושע ורבי דוד התמנה לכהן במקומו כנגיד הקהילה היהודית במצרים והוא רק בן עשרים.
בסביבות שנת קל"ה (1375) היגר רבי דוד לחאלב שבסוריה. לא ידועה סיבת הגירתו. גם לאחר הגירתו לסוריה, המשיך רבי דוד לכהן בהנהגת הקהילה היהודית.
עדות להערצתם של בני הקהילה למנהיגם אפשר לראות בקולפון של פירוש רבי אברהם בן הרמב"ם על התורה שהועתק בעיר חלב בכ"ה שבט ה'קל"ה על ידי הסופר צדקה בר עובדיה. בקולפון נכלל שיר המהלל את רבי דוד ומביא את התארים שבהם כונה על ידי בני דורו.
בתקופת מגוריו בסוריה, התגורר רבי דוד זמן מסוים גם בעיר דמשק. בזמן שהותו בדמשק הזדמן לעיר רבי יוסף בר' אליעזר טוב-עלם שעלה מטולדו שבספרד לירושלים ובגלל המצב הקשה בעיר נאלץ לעזוב את ירושלים ולעבור להתגורר באופן זמני בדמשק. רבי דוד נוכח לראות שרבי יוסף בקי מאוד בכתביו של רבי אברהם אבן עזרא וביקש ממנו לכתוב פרוש על פירושו של האבן עזרא לתורה, שחלק מהציבור התקשה בהבנתו מכיוון שהוא כתוב בלשון קצרה וברמזים. בהתחלה סירב רבי יוסף וטען שהוא לא ראוי למשימה הגדולה הזאת אך לאחר שרבי דוד הפציר בו הוא הסכים לחבר את הפרוש, כשהוא מנמק את הסכמתו בכך ש.
ב נמצאה תעודה שנכתבה בקהיר בשנת 1409 ובה נזכר רבי דוד כ"נגיד הנגידים וראש ישיבתה של תורה", אך אין לדעת אם רבי דוד שב למצרים לפני תאריך השטר הזה, או שנחשב לנגיד קהילת מצרים גם בעת שבתו בסוריה.
משפחתו
אין ידיעות רבות על משפחתו. אך ידוע שהיו לו שני ילדים, ושהם נשבו על ידי צבאות האימפריה הטימורית שכבשו את סוריה בשנת 1401. יש משערים שהתחתן עם בת למשפחת דיין מחאלב, ולכן עברה ספרייתו הגדולה של רבי דוד למשפחת אשתו, הנגידים לבית דיין.
מורה הפרישות ומדריך הפשיטות
ספר מוסר על פי שיטתם של חסידי מצרים. נכתב בערבית-יהודית. שמו המקורי בערבית הוא "אל-מרשד אלי אל-תפרד ואל-מרפד אלי אל-תג'רד", שתרגומו המדויק הוא: "המדריך אל ההתבודדות והמסייע להיחלצות".
כמו עוד מבני משפחתו (למשל רבי אברהם בן הרמב"ם בספרו המספיק לעובדי ה'), הסתמך רבי דוד בספרו גם על מחברים מוסלמים ולמד משיטותיהם דברים שמועילים לדבריו. הספר דומה לספר חובת הלבבות של רבינו בחיי אבן פקודה, אך בניגוד לרבינו בחיי שסידר את ספרו על פי נושאים, רבי דוד בחר לסדר את ספרו על פי ברייתא המופיעה בתלמוד הבבלי: . בכך דומה החיבור לחיבורו של רבי דניאל אלאמאשטי הקודם לו, "כתאב תקוים אלדין" - ספר תיקון הדת, המסודר אף הוא לפי ברייתא זו.
חשיפת האמיתות העיוניות ותמצית הכוונות האמיתיות
ספר פילוסופיה. נכתב בערבית-יהודית. שמו המקורי בערבית הוא "תג'ריד אל-חקאיק אל-נט'אריה ותלכ'יץ אלמקאצד אלנפסאניה".
הספר מבוסס רבות על שיטתו של הרמב"ם בספרו מורה הנבוכים, ובסוגיות מסוימות גם על ספר המספיק לעובדי ה' של בנו רבי אברהם, ועל ספר מאמר הבאר של נכדו רבי עובדיה בר' אברהם.
לפי יוסף ינון פנטון, ספר זה הוא ספר הפילוסופיה האחרון שנכתב בערבית-יהודית.
250 עמודים מהספר שרדו ב2 כתבי יד, אך זהו רק חלק קטן מן הספר, ומשאר חלקי הספר שרדו רק קטעי גניזה של עמודים בודדים. פרק ממנו, שהדיון בו מקביל ל"מורה הפרישות", פורסם על ידי יהודה זייבלד.
פירוש על משנה תורה
פירוש בערבית יהודית על ספר משנה תורה לרמב"ם. הפירוש שרד רק בחלקו, בעיקר להלכות יסודי התורה, קידוש החודש וסדר התפילות. מכך עולה שהפירוש נכתב לפחות על הספרים מדע, אהבה וזמנים. מקטע ששרד מהפירוש על הלכות קידוש החודש עולה שזמן כתיבת פירושו על הלכות אלה הייתה שנת 1387 ושהוא שהה אז בחאלב. בפירושו להלכות קידוש החודש ניכרת בקיאות בענייני אסטרונומיה.
בנוסף לפירושו על סדר ההלכות של משנה תורה לרמב"ם, כתב רבי דוד הערות בגיליון כתב יד של פירושו רבי יעקב אלאמשאטי על הלכות שבת וערובין שהיה ברשותו. פעמים רבות הערות אלו מוסבות על דברי הרמב"ם עצמו ומטרתם להביא פירושים נוספים שלא הובאו בפירושו של רבי יעקב אלאשמאטי. בליקוטים אלו מלקט רבי דוד ביאורים מפירושיהם של רבינו נתן בעל הערוך, רש"י, רבינו חננאל בן שמואל, רבי אברהם בן הרמב"ם, רבינו יהונתן מלוניל, רבי תנחום הירושלמי, רבי יהודה אלמדארי ואביו רבי יהושע הנגיד.
פירוש על מורה נבוכים
פירוש בערבית-יהודית על ספר מורה הנבוכים של זקנו הרמב"ם. פירוש זה הוא מהפירושים הבודדים על מורה נבוכים שנכתבו בשפת המקור ועל הנוסח המקורי של הספר, בניגוד לרוב הפירושים על המורה נבוכים שנכתבו בעברית ולא על הנוסח המקורי אלא על נוסח תרגומיהם של רבי שמואל אבן תיבון ורבי יהודה אלחריזי.
ביאור זה לא שרד, ושרדו ממנו רק קטעים בודדים.
מדרש יקר חכמה
דרשות בערבית יהודית על פרשות השבוע. הדרשות בחיבור זה כוללות ליקוט מפירושי "הקדמונים והאחרונים" שעובדו על ידו כדי שיהיו מובנים להמון העם. רבי דוד נהג לדרוש דרשות אלו בסמיכות לתפילת תפילת מנחה של שבת.
ככל הנראה חיבור זה לא שרד, אך שרד מדרש אחר בערבית ביהודית המיוחס לאב-סבו רבי דוד בר' אברהם הנגיד. החוקר יוסף ינון פנטון מעריך, שהמדרש המיוחס לרבי דוד הנגיד הראשון נתחבר על ידי חכם אנונימי כמה דורות לאחר רבי דוד הנגיד השני לצורך אותה מטרה (דרשה לאחר תפילת מנחה) ומכיוון שהיה בנוי באותו הסגנון של החיבור האבוד של רבי דוד, החלו האנשים לקרוא גם למדרש מאוחר זה על שמו של רבי דוד בר' יהושע הנגיד. ולאחר כמה דורות נוצר בלבול בין הסב לנינו והמדרש יוחס לרבי דוד הראשון.
כליל היופי (פירוש על התורה)
פירוש בעברית על חמישה חומשי תורה.
מהפירוש על חמישה חומשי תורה שרדו רק קטעים שמראים את הקפו הגדול של הפירוש כולו, אם אכן נכתב על כל התורה. למשל, כתב יד שמכיל רק את הפירוש על התחלת פרשת בראשית, מחזיק 115 עמודים, וקטע מפרשת וארא העוסק בשש-עשרה פסוקים (שמות ז:ה-כ), מחזיק 8 דפים.
פירוש לחציה הראשון של פרשת בשלח, החלק הנקרא בתורה בשביעי של פסח, זוהה כשייך לרבי דוד, אך סגנונו שונה מסגנון החיבור "כליל היופי", ונטען גם שזיהוי החיבור עם רבי דוד אינו מבוסס דיו.
פירוש על מסכת אבות
פירוש בערבית יהודית על משניות מסכת אבות. לפני כל משנה מביא רבי דוד סיפור על התנא שמוזכר בה. נראה שהפרוש נכתב לצורך דרשות בפרשות ספירת העומר, ובכך הוא השלמה לספר "מדרש יקר חכמה". מהפירוש שרדו רק כמה דפים שהתגלו בגניזה הקהירית.
פירוש התפילה
פירוש בערבית-יהודית. מסודר בעיקרו על פי נוסח התפילה של הרמב"ם, אבל מפרש גם קטעים שאינם בסידור הרמב"ם אבל מופיעים בנוסח ארם צובה. נכתב כחלק מהפירוש הנ"ל למשנה תורה, ומכיל הפניות פנימיות לחלקים אחרים של פירוש זה.
תוכן הפירוש מבוסס על כתבי הרמב"ם ובית מדרשו, וכן על מובאות מהזוהר והמקובלים (בדומה לפירושו כליל היופי על התורה). בפירוש זה השתמרו חלקים מספר המספיק לעובדי ה' שלא היו ידועים עד היום. בנוסף השתמרו בפירוש זה קטע מפירושו של רבי חננאל בן שמואל על ההפטרות וקטע מפירושו של רבי תנחום הירושלמי על ספר משלי.
חיבור זה שרד בשני כתבי יד שלמים מחלב ובעוד כמה קטעי גניזה. הפירוש תורגם לעברית מתוך כתבי היד על ידי הרב יחיאל יהודה זייבלד וחלק ממנו נדפס בכתב העת "בית אהרון וישראל".
וירז'יני גילום
וירז'יני גילום (בצרפתית: Virginie Guilhaume; נולדה ב-30 בנובמבר 1977) היא מנחת טלוויזיה צרפתייה.
ביוגרפיה
גילום נולדה בפריז לזוג הורים העובדים בתעשיית הטלוויזיה, היא אחיינית מדרגה שנייה של נשיא צרפת ז'אק שבאן-דלמאס.
היא בוגרת בית ספר לעיתונאות (École supérieure de journalisme de Paris).
היא פעילה בארגון הומניטרי העוסק בהגנה ושיקום של ילדות ונערות צעירות שנפגעו מתקיפה מינית בפיליפינים.
היא גרושה ואם לשניים.
קריירה
היא החלה את הקריירה שלה כעוזרת הפקה עבור מספר מנחי טלוויזיה, לאחר מכן הורחבה עבודתה לתפקידים נוספים כמו עריכה והיא החלה להנחות בטלוויזיה לאחר שבערוץ France 2 בחרו בה להנחות תוכנית בידור.
היא הנחתה את העונות השביעית והשמינית של התוכנית נובל סטאר.
מ-2012 ועד 2015 הגישה את תוכנית המוזיקה "Hier encore".
ב-2013 ו-2014 הנחתה את טקס פרסי המוזיקה הצרפתי "Victoires de la Musique" המאורגן על ידי משרד התרבות של צרפת.
ב-2015 הגישה את הניקוד של צרפת באירוויזיון, היא גם הגישה פרשנות לטלוויזיה הצרפתית עבור המשדר של הלהיטים הגדולים של האירוויזיון.
כשחקנית היא הופיעה בשני סרטי טלוויזיה.
אלינקוויק
מועדון הספורט אוטרכט אלינקוויק (בהולנדית: Utrechtse Sportvereniging Elinkwijk) היה מועדון כדורגל הולנדי מהעיר אוטרכט שהתקיים בין השנים 1919–1970.
מועדון הכדורגל איינדהובן
מועדון הכדורגל איינדהובן (בהולנדית: FC Eindhoven) הוא מועדון כדורגל הולנדי השני בחשיבותו מהעיר איינדהובן (לאחר פ.ס.וו. איינדהובן) המתמודד בליגת המשנה ההולנדית. שיאו של המועדון היה בשנות ה-30, ה-40 וה-50 של המאה העשרים.
אלינקוויק
היסטוריה
המועדון הוקם ב-1919 בעיירה זווילאן (כיום בצפון אוטרכט) כקבוצת חובבים אשר שיחקה בליגת החובבים הרבעית, השלישית השנייה והראשונה עד להקמת ליגת העל ההולנדית שהייתה ממיסדה. הקבוצה שיחקה בליגה הבכירה, מעונת הבכורה (1956/57) ועד עונת 1960/1961 אז ירדה לליגת המשנה בה שיחקה כארבע שנים, אז שבה לליגת העל לשנתיים נוספות ונשרה פעם נוספת לליגת המשנה, בסיום עונת 1969/1970 התאחדה הקבוצה עם פ.צ אוטרכט, פלוקוס וDHSC והקימה את אוטרכט.
מועדון חובבים
לאחר הקמת מועדון הכדורגל המאוחד נרשמה הקבוצה כקבוצת חובבים וכיום (2021) היא משחקת בליגה ההולנדית ה-9.
מועדון הכדורגל איינדהובן
היסטוריה
מועדון הכדורגל איינדהובן נוסד ב-16 בנובמבר 1909 כמועדון כדורגל חובבים, בשנות העשרים והשלושים של המאה העשרים התאחד המועדון עם מספר מועדונים מקומיים, ב-1939 זכתה הקבוצה בגביע ההולנדי לאחר שגברה 0-1 על דה ספרטאן. בשנות החמישים הייתה הקבוצה לאחת מהמובילות בכדורגל ההולנדי לפני הפיכתו למקצוענית ואף זכתה באליפות הולנד בעונת 1953/1954 לפני הקמת ליגת העל ההולנדית. עם הקמת ליגת העל ההולנדית נמנה המועדון עם 18 הקבוצות המייסדות בעונת 1956/1957, בסיום עונה זו סיימה הקבוצה במקום ה-18 והאחרון וירדה לליגת המשנה מעונת 1957/1958 בליגת המשנה ועד לסיום עונת 1968/1969 שיחקה הקבוצה בליגה השנייה אז סיימה במקום ה-15 ונשרה לראשונה לליגה השלישית בה שיחקה כשתי עונות בטרם שבה לליגת המשנה לאחר שסיימה במקום השלישי בליגה השלישית, הקבוצה שיחקה בליגת המשנה עד עונת 1974/1975 אז סיימה במקום ה-6 והעפילה לפלייאוף העליון במסגרתו סיימה ראשונה והעפילה לליגה הבכירה לאחר 18 עונות, בעונת 1975/1976 סיימה הקבוצה במקום ה-15 והגיעה להישג השיא שלה בליגה הבכירה כאשר העפילה לשלב חצי הגמר של הגביע ההולנדי אך הודחה לאחר שספגה תבוסה בדרבי ליריבתה העירונית פ.ס.וו. איינדהובן בתוצאה 8–1. בעונה הבאה סיימה הקבוצה במקום ה-17 ונשרה לליגת המשנה בה היא משחקת עד היום ברצף, הקבוצה העפילה מספר פעמים לפלייאוף העלייה לליגה הבכירה אך כשלה פעם אחר פעם.
ספריי (ספינה)
היסטוריה
בשנת 1892 הציע חבר, רב החובל אבן פירס, לסלוקום אונייה, ש"זקוקה לקצת תיקונים". סלוקום נסע לפיירהייבן, מסצ'וסטס לגלות, שה"אונייה" שמדובר בה היא ספינה שולת-צדפות דו-תורנית, ישנה ונרקבת בשם "ספריי" ("קצף-ים"), שעמדה זקופה בתוך שדה. על אף השיפוצים המקיפים שערך לספינה, שמר סלוקום על השם "ספריי" באמרו, "יש חוק במרשם של "לוידס", שה"ג'יין", כמוה כספינת תסאוס, גם לאחר שתוקנה עד להיותה חדשה לגמרי, עודנה "ג'יין".
ימי ה"ספריי" כספינת דייגים, מן הסתם כשולת-צדפות במפרץ צ'ספיק, הסתיימו ב-1885, והיא הייתה שבר-כלי, גרוטה מתפוררת לאיטה בתוך עריסת-ספינה מאולתרת באחו סמוך לים בפוברטי פוינט בפיירהייבן, מסצ'וסטס, כשקפטן אבן פירס, בן העיירה, הציע אותה במתנה לג'ושוע סלוקום. סלוקום בא למקום להסתכל ב"ספריי" במקום שם רבצה למעצבה, ולקח על עצמו לתקן ולשפץ אותה כליל, עבודה שנמשכה שלושה-עשר חודשים. החומרים ששימשו לתיקונים עלו $553.62 (בסביבות $16,100 במונחי 2015).
אחרי ההפלגה סביב העולם בשנת 1895, קוצר המנור לאחר שנשבר ובשנת 1896, בבואנוס איירס, קיצר סלוקום את גובה התורן ב-2.10 ואת אורך מוט החרטום ב-1.5. בפורט אנגוסטו, מצר מגלן, שונתה הספינה למפרשית דו-תורנית בהוספת מפרש קדמי. בשנת 1901 הוצגה ה"ספריי" כאטרקציה בתערוכה הכל-אמריקאית בבאפאלו, מדינת ניו יורק.
תכונותיה הייחודיות של ה"ספריי"
מאפייניה של ה"ספריי" תרמו ליכולת השיוט שלה בים בפתוח ועלו בחשיבותם, לדעת סלוקום, על מאפיינים של ספינות תענוגות. תכונתה החשובה ביותר הייתה יכולתה לשוט לפני הרוח תחת מפרשי הקבע הקדמי והאחורי, כשההגה קשור ומקובע במקום, ולהתמיד בנתיב אחד במשך שעות או ימים רצופים. אלמלא הצטיינה בכך, לא היה סלוקום יכול להוציא לפועל את תוכניתו לשייט סולו סביב העולם.
גבול מונקו–צרפת
גבול מונקו–צרפת נמשך לאורך 5.47 קילומטרים ומהווה קו הגבול היבשתי היחיד של נסיכות מונקו. הוא מתחיל ומסתיים במפגש עם חוף הים הליגורי ונמשך בעיקר מדרום-מערב לצפון-מזרח.
תוואי הגבול
עקב צפיפות האוכלוסין הגבוהה באזור, קו הגבול נקבע בחלקו על התוואים של רחובות שונים. מחוז האלפים הימיים בצרפת גובל עם כל הגבול היבשתי של מונקו. הגבול מתחיל בדרום ליד אצטדיון לואי השני הנמצא ברובע פונטוייל ומסתיים בצפון ליד בית המלון "חוף מונטה קרלו" הנמצא ברובע לרבוטו.
אזור נייטרלי
אזור נייטרלי (באנגלית: Neutral zone) הוא אזור שתוחם הגובל לפחות באחת המדינות שהסכימו להקים ביניהם שטח נייטרלי. האזורים שנחשבו או שנחשבים כאזור נייטרלי הם:
במקרים רבים, אזור נייטרלי הוא גם אזור מפורז.
Dile que la quiero
Dile que la quiero (בעברית: תגיד לה שאני אוהב אותה) הוא שיר שהוקלט על ידי הזמר הספרדי דויד קיוורה ומלווה בווידאו קליפ. השיר נכתב על ידי אלחנדרו אבאד. הוא ידוע כשיר שייצג את ספרד באירוויזיון 2001, שנערך בקופנהגן.
רקע
את השיר כתב אלחנדרו אבאד שייצג את ספרד באירוויזיון 1994 עם "Ella no es ella".
I'll Be Lovin' U Long Time
I'll Be Lovin' U Long Time (בעברית: אני אוהב אותך למשך זמן רב) הוא סינגל של הזמרת-יוצרת האמריקאית מריה קארי, ביחד עם, מתוך אלבומה האחד עשר, E=MC². השיר יצא לאור ב-1 ביולי 2008.
השיר הגיע למקום ה-58 במצעד הבילבורד הוט 100.
רקע וכתיבה
השיר נכתב על ידי מריה קארי, דיג'יי טומפ, קריסטל ג'ונסון ו- והופק על ידי קארי ודיג'יי טומפ. כמו כן, יצא הסינגל בפורמט של תקליטור ותקליט 12 אינץ'. בין היתר, השיר הוא שיר בסגנון הרית'ם אנד בלוז, המשלב בתוכו גם את סגנון ההיפ-הופ סול והפופ.
כמו כן, עלה השיר לרשת הזרמת המדיה ספוטיפיי, כמה שנים לאחר שיצא.
ליביו ברוטי
ליביו ברוטי (באנגלית: Livio Berruti; נולד ב-19 במאי 1939) הוא אתלט עבר איטלקי, אלוף אולימפי (רומא 1960) ושיאן עולם בריצת 200 מטר (1960–1963).
ביוגרפיה
ברוטי נולד ב-1939 בעיר טורינו שבאיטליה. בנעוריו למד בבית הספר התיכון הציבורי "קמילו בנסיו די קאבור" שבעיר הולדתו. עם סיום לימודיו החל ללמוד כימיה באוניברסיטת פדובה.
את הקריירה הספורטיבית שלו החל ברוטי ב-1957, בתקופת לימודיו באוניברסיטה. תחילה התאמן בקפיצה לגובה אך לאחר זמן קצר החליף לריצות קצרות. הקריירה העולמית נמשכה על 1968. בנוסף להישגיו הבינלאומיים היה ברוטי אלוף איטליה בריצת 100 מטר בשנים 1962-1957 ובריצת 200 מטר בשנים 1962-1957, 1965, 1968.
1959
באוניברסיאדה שנערכה בטורינו זכה בשלוש מדליות זהב, בריצת 100 מטר (10.5 שניות), בריצת 200 מטר (20.9 שניות) ובריצת שליחים 4X100 מטר (41 שניות לפני נבחרת מערב גרמניה (41.0 שניות).
אלוף אולימפי ושיאן עולם
באולימפיאדת רומא זכה במדליית זהב בריצת 200 מטר בתוצאה של 20.5 שניות, לפני לסטר קרני מארצות הברית (20.6 שניות) ועבדוליה סיי  מצרפת (20.7 שניות). תוצאתו של ברוטי השוותה את השיא העולם שנקבע ביולי אותה שנה על ידי ריי נורטון מארצות הברית. כבר בשלב המוקדמות הוא השווה את שיא העולם. שיא זה החזיק 3 שנים ונשבר על ידי הנרי קאר מארצות הברית (20.3 שניות). נוסף לכך, סיים במקום רביעי בריצת שליחים 4x100 מטר.
1963
באוניברסיאדה, שנערכה בפורטו אלגרה שבברזיל, זכה בשתי מדליות ארד, בריצת 100 מטר (10.56 שניות) ובריצת 200 מטר (21.60 שניות).
במשחקי הים התיכון שנערכובנאפולי שבאיטליה זכה בשלוש מדליות, 2 זהב ו-1 כסף. מדליות זהב, בריצת 200 מטר (21.1 שניות) ובריצת שליחים 4x100 מטר (40.1 שניות) ומדליית כסף בריצת 100 מטר (10.6 שניות).
1964
באולימפיאדת טוקיו סיים במקום חמישי בריצת 200 מטר בתוצאה של 20.8 שניות ובמקום שביעי בריצת שליחים 4x100 מטר (39.5 שניות).
1966
באליפות אירופה, שנערכה בבודפשט שבהונגריה סיים במקום שביעי בריצת 200 מטר.
1967
באוניברסיאדה, שנערכה בטוקיו שביפן, זכה במדליית זהב בריצת שליחים 4x100 מטר (39.8 שניות). נוסף לכך, הוא סיים במקום שביעי בריצת 200 מטר (21.5 שניות).
במשחקי הים התיכון, שנערכו בתוניס שבתוניסיה אותה שנה זכה במדליית כסף בריצת 200 מטר (21.2 שניות).
אותות הוקרה
ב-2015 נחנכה ברומא "שדרת התהילה של הספורט האיטלקי" שהורכבה מ-100 אריחים הכוללים את שמות הספורטאים המשמעותיים ביותר בהיסטוריה של הספורט האיטלקי כשאחד האריחים נושא את שמו של ברוטי.
אקוילולמנה
אקוילולמנה (שם מדעי: Aquilolamna) הוא סוג של כריש נכחד הקרוב לכרישים מהסדרה דמויי עמלץ שהתקיים במימי הקרטיקון שלפני 93 מיליון שנה. הסוג תואר בשנת 2021 ובו מין אחד - Aquilolamna milarcae. המאובנים שלו התגלו בתצורת אגואה נוובה שבסן לואיס פוטוסי במקסיקו.
סוג כריש זה מכונה "כריש הנשר", עקב מבנה סנפירי החזה הרחבים שלו שהזכירו מיני בטאים. מבנה שיניו ומבנה הזנב שלו מרמז שהיה קרוב לכרישים האמיתיים ובעיקר לדמויי העמלץ כמו העמלץ הלבן. עם זאת הוא לא היה טורף אלא מסנן פלנקטון שהתקיים כנראה בדומה למנטה ענקית. מבנה הגוף הדומה נוצר כתוצאה מאבולוציה מתכנסת בעוד גודלו הגיע רק לאורך 166 סנטימטרים. חוקרים אחרים סוברים שהוא לא היה כריש אמיתי אלא דג סחוס חסר מקור.
שערוריית מין
שערוריית מין היא שערורייה, הכוללת האשמות או חשיפת מידע אודות פעילות מינית לא מוסרית בהיקף בולט, בנסיבות מיוחדות או כשבפעילות המינית מעורב ידוען.
שערוריות מין קשורות לעיתים קרובות עם כוכבי קולנוע, פוליטיקאים, ספורטאים מפורסמים או אישים נודעים אחרים. שערוריות אלה נחשבות ככאלה בעיקר בשל הפרסום הרב או מעמדו הרם של האדם המעורב. שערוריות המין עשויות להיות מבוססות על מקרים שקרו במציאות, או על האשמות שווא, או שילוב של השניים.
שערוריות מין בהן מעורבים פוליטיקאים הופכות לעיתים רבות לשערוריות פוליטיות, במיוחד כאשר נחשף כי הפוליטיקאי המעורב ניסה להסתיר את מעורבותו בדבר או כאשר נחשף כי הוא ניסה להסתיר את מעשהו הבלתי חוקי.
מאניוס אקיליוס גלבריו (קונסול בשנת 191 לפנה"ס)
מאניוס אקיליוס גלבריו (בלטינית: Manius Acilius Glabrio; המאה ה-2 לפנה"ס) היה מגיסטראט רומאי אשר שימש כקונסול בשנת 191 לפנה"ס.
ביוגרפיה
הוא נזכר לראשונה כטריבון הפלבס בשנת 201 לפנה"ס, וכמי שהתנגד לקונסול של אותה שנה גנאיוס קורנליוס לנטולוס, אשר ביקש לשלול מסקיפיו אפריקנוס את הפיקוד על הכוחות הרומאיים בצפון אפריקה. בשנה שלאחר מכן הוא מונה לאחראי על המשחקים המקודשים (decemvir sacrorum). הוא היה פראיטור במהלך שנת 197 לפנה"ס, ובמסגרת תפקידו זה בנה פסלים בדמותם של קרס, ליבר וליברה. כמו כן אותה שנה הוא דיכא באכזריות, בראש לגיון שלם, התקוממות של עבדים שפרצה באטרוריה, והורה לצלוב את מנהיגי המרד.
הוא התמודד על משרת הקונסול בשנת 193 לפנה"ס, אולם נכשל. הוא השיג את המשרה בסופו של דבר בשנת 191 לפנה"ס, יחד עם פובליוס קורנליוס סקיפיו נאסיקה. אותה שנה הכריזה רומא מלחמה על אנטיוכוס השלישי מלך הממלכה הסלאוקית. מלחמה זו זכתה לכינוי "מלחמת אנטיוכוס". אנטיוכוס פלש ליוון, ובתגובה נשלח אקיליוס לשם עם 10,000 רגליים, 2,000 פרשים ו-15 פילים. הוא נחת באפולוניה וקבע את מפקדתו בלאריסה שבתסליה. מסע המלחמה של אקיליוס הגיע לשיאו בקרב תרמופילאי, אשר בסופו הובס אנטיוכוס ונאלץ לסגת מיוון.
בשנת 189 לפנה"ס הוא הציג את מועמדותו למשרת הקנסור. היו לו סיכויים רבים לזכות בתפקיד, אולם דווקא בשל כך החל נגדו גל של השמצות. הוא הואשם בין היתר שגנב חלק מהשלל שלקח במלחמה. בשל כך, הוא פרש בסופו של דבר ולא ניגש לבחירות. מכאן ואילך לא ידוע עליו דבר.
את חכי לי ואחזור
את חכי לי ואחזור (במקור הרוסי: Жди меня, "חכי לי") הוא שיר שנכתב על ידי המשורר הרוסי קונסטנטין סימונוב ב-1941 כדי לעודד את החיילים הרוסים שלחמו בחזית בתקופת מלחמת העולם השנייה. השיר זכה לשני תרגומים לעברית (של אברהם שלונסקי ושל שלמה אבן שושן) והולחן על ידי שלמה דרורי בתקופת שירותו בבריגדה היהודית באיטליה. השיר נחשב כמשקף בצורה נאמנה ואמיתית את געגועי הלוחמים בחזית לנשותיהם וחברותיהם והוא נקשר במיוחד ללוחמי הבריגדה שנותקו לתקופה ארוכה ממשפחותיהם.
ההיסטוריה של השיר
קונסטנטין סימונוב, שהיה סופר, משורר, תסריטאי ומחזאי, החל לכתוב שירים כבר ב-1935. עם גיוסו לצבא הרוסי שירת תחילה ככתב צבאי ועם פרוץ מלחמת העולם השנייה מונה לקומיסר גדודי והשתתף במלחמה עד סיומה בברלין. במהלך המלחמה המשיך לכתוב שירים ומחזות ובמקביל לחיי הנישואים שלו ניהל מערכת יחסים עם שחקנית תיאטרון בשם ולנטינה פולוביק. כחלק מהחיזור אחריה כתב סימונוב ב-1941 מחזור שירים שהתפרסם בשם "עמך ובלעדייך" וכלל את השיר "חכי לי".
ב-1943 תורגם השיר לעברית על ידי שניים
באותה שנה נחשף שלמה דרורי (אז סולומון דויטשר) לשיר (בתרגום של שלונסקי), בזמן שהיה בשמירה בנמל חיפה במסגרת שירותו בלהקת הבידור מעין זה של הבריגדה היהודית. קריאת המילים יצרה בראשו לחן ומכיוון שלא ידע תווים פגש בבוקר שלמחרת השמירה את חברו לצוות הבידור, צבי בן יוסף, שהפך את הלחן לתווים. שיר זה הפך לחלק מהרפטואר של הלהקה והושר על ידי דרורי. יחד עם הבריגדה יצאה הלהקה לאיטליה, ובזמן שהופיעו בעיר בארי התברר לדרורי שאימו, עימה ניתק הקשר בתחילת המלחמה, נמצאת בקהל. בגלל התרגשות הפגישה לא הצליח דרורי לשיר את השיר באותו ערב.
מספר שנים לפני פטירתו של דרורי ב-2010 ביקר אותו בארץ אלכסיי קיריליץ' (בנו של מחבר השיר סימונוב) שאמר, שהלחן שיצר לשיר של אביו היה היפה ביותר מבין 25 לחנים בעולם.
בנוסף לביצוע המקורי של שלמה דרורי התפרסם השיר בביצועיהם של אריק לביא ושמשון בר-נוי.
אזכורים
בשיר מוטי של חיים חפר (מילים) ושמואל פרשקו (לחן) מוזכר השיר "את חכי לי ואחזור":
...''לו שמעתן אותו, אפילו איך הוא שר את "את חכי לי"...''
בסרט הטלוויזיה "דבר על מקום הימצאם" שנכתב על ידי נאוה סמל, שר ששי קשת את השיר הזה ביידיש.
פרנצ'סקו קאפוטו
פרנצ'סקו "צ'יצ'ו" קאפוטו (באיטלקית: Francesco "Ciccio" Caputo; נולד ב-6 באוגוסט 1987) הוא כדורגלן איטלקי המשחק כחלוץ במועדון הכדורגל אמפולי מהסרייה א'.
תחילת הקריירה
את קריירת הבוגרים שלו החל קאפוטו בליגות הנמוכות, תחילה בטוריטו ולאחר מכאן באלטמורה, ובסיום עונת 2006/2007 הוא הצטרף לנויקאטארו מהליגה הרביעית, שם שיחק עונה אחת לפני שהצטרף למועדון הכדורגל של בארי מהסרייה ב' הליגה האיטלקית השנייה בקיץ 2008.
בארי, סלרניטנה וסיינה
עונת הבכורה של קאפוטו בבארי הייתה מוצלחת והוא כבש עשרה שערים ב-27 הופעות שסייעו לבארי לזכות באליפות הליגה השנייה ולהעפיל לסרייה א'. אך למרות היכולת שהציג הוא לא נכלל בתוכניות המועדון לקראת עונת 2009/2010 בסרייה א', ויחד עם חבריו לקבוצה ג'וזפה סטטלה וג'יאנלוקה גלאס הוא הושאל לסלרניטנה מהסרייה ב'. במדי סלרנטינה הופיע קאפוטו ב-36 משחקים וכבש 6 שערים שלא סייעו לה להימנע מהירידה לליגה השלישית. בסיום העונה שב קאפוטו לבארי שנותרה בליגה הבכירה, ואת הופעת הבכורה שלו בסרייה א' ערך קאפוטו ב-3 באוקטובר 2010 בהפסד 1–2 לגנואה. כאשר ב-28 באוקטובר כבש קאפוטו את שער הבכורה שלו במדי בארי במשחק הגביע נגד טורינו. בדיוק חודש לאחר מכן ב-28 בנובמבר כבש קאפוטו את שער הבכורה שלו בסרייה א' נגד צ'זנה במשחק שהסתיים בתוצאה 1–1. אך זה היה שערו היחיד ובחלון ההעברות של ינואר הושאל קאפוטו פעם נוספת, הפעם לסיינה מהסרייה ב', במדיה כבש 3 שערים ב-14 הופעות.
החזרה לבארי
בארי שירדה לסרייה ב' בסיום עונת 2010/2011, השיבה אליה את קאפוטו בקיץ 2011. עונת 2011/2012 החלה בצורה פושרת עבור קאפוטו כשהוא כובש רק שער אחד ב-17 המחזורים הראשונים של העונה, אך ב-6 בינואר הוא כבש צמד ב-2–2 של בארי מול גוביו. וב-20 ביוני 2012 מונה קאפוטו לקפטן הקבוצה לאחר עזיבתו של מאסימו דונאטי, ולאחר מכן הוא כבש 6 שערים ב-6 משחקים ואת העונה הוא סיים עם 10 שערים ב-31 הופעות בליגה ובגביע. בעונת 2012/2013 כבש קאפוטו 17 שערים ב-36 משחקים, אך בסיום העונה הוא הורחק מהמגרשים לשנה בעקבות הימורים לא חוקיים. קאפוטו שב למגרשים רק בעונת 2014/2015 בה רשם 38 הופעות בהן כבש 11 שערים, ובסך הכל במדי בארי הופיע קאפוטו ב-149 משחקים וכבש 49 שערים.
אמפולי
ב-18 באוגוסט 2017 החתימה אמפולי את קאפוטו על חוזה לארבע שנים תמורת 2.8 מיליון יורו בתוספת בונוסים. באמפולי המשיך קאפוטו את ההתקדמות שלו, כשסייע למועדון לזכות באליפות הסרייה ב' ולהעפיל לסרייה א', תוך שהוא כובש 26 שערים ב-41 משחקים ומסיים כמלך השערים של הסרייה ב'. גם בעונת החזרה שלו לסרייה א' הצליח להרשים קאפוטו, הוא סיים כמלך שערי הקבוצה כשכבש 16 שערים ב-38 הופעות, אולם אלה לא סייעו לאמפולי להישאר בליגה כשסיימה במקום ה-18 מתוך 20 קבוצות המוביל לסרייה ב'. אך כישרונו של קאפוטו לא נעלם מעיניהן של קבוצות הסרייה א'.
ססואולו
ב-13 ביולי 2019 חתם קאפוטו בססואולו מהסרייה א'. עונת הבכורה של קאפוטו במדי ססואולו הייתה המשך ישיר להתקדמות שעשה השחקן, כשאת עונת 2019/2020 סיים קאפוטו כמלך שערי הקבוצה עם 21 שערים ב-36 הופעות. ובסיום העונה זומן קאפוטו לראשונה לנבחרת הלאומית.
קריירה בינלאומית
קפוטו זומן לסגל של נבחרת איטליה לקראת משחקי ליגת האומות נגד הנבחרות של בוסניה והרצגובינה והולנד בספטמבר 2020, אך לא זכה לדקות. את הופעת הבכורה שלו בנבחרת הלאומית ערך קאפוטו ב-7 באוקטובר 2020, בניצחון הביתי 6–0 על מולדובה במשחק ידידות, כאשר גם את שער הבכורה שלו הוא כבש במשחק זה, כשכבש את השער השני במשחק.
סטטיסטיקות קריירה
מעודכן ל-30 באפריל 2023
נבחרת איטליה
מעודכן ל-11 באוקטובר 2020
Shut Up
Shut Up הוא שיר שהקליטה הזמרת-יוצרת האמריקאית אריאנה גרנדה, מתוך אלבום האולפן השישי שלה, Positions. השיר יצא לאור ב-30 באוקטובר 2020, ביחד עם שאר שירי האלבום, על ידי חברת התקליטים ריפבליק רקורדס.
רקע וכתיבה
השיר נכתב על ידי גרנדה, בשיתוף עם טומי בראון, מיסטר פרנקס, פיטר לי ג'ונס, טיילה פרקס, טראוויס סיילס ומייקל פוסטר והופק על ידי בראון, פרנקס, סיילס וג'ונסון. השיר הוא שיר רית'ם אנד בלוז עכשווי, המלווה בתזמורת של כלי מיתר. השיר משמש כרצועה הפותחת של האלבום. גרנדה צייצה בעמוד הטוויטר שלה כי זהו השיר הראשון שכתבה עבור האלבום.
תוך מספר ימים, צבר השיר למעלה מ-8 מיליון השמעות ברשת הזרמת המדיה ספוטיפיי.
ביקורת
יחד עם צאת האלבום, סקרו את השיר מבקרי מוזיקה שונים, והפנו כלפיו בעיקר ביקורות חיוביות. מגזין הבילבורד דירג את השיר כשיר השישי הטוב ביותר באלבום, באומרו: "רצועת הפתיחה ב-Positions היא ממלכתית ומפוארת: גרנדה נותנת עדכון על חייה על ידי פיטוריהם של מי שמתיימרים לדעת הכל על כך, בעוד מיתרים והרמוניות הופכות את המברשת לרומן דקדנטי". במגזין וראייטי נכתב כי השיר "מהנה מאוד מבחינה מוזיקלית, אך המסר ההגנתי שלה לא יישא התייחסות מתמשכת". האנה מילרה מ-NME טענה כי השיר מהווה "תקדים לכל שיא". בובי אוליבייר מ-Spin כתב שאף על פי שהשיר "מהיר ומהנה", סיומו "לא ממש מתאים".
נילי המאירי
נילי המאירי (נולדה ב-1939) היא עורכת ומגישת תוכניות רדיו בקול ישראל בעברה, מנהלת מחלקת הילדים והנוער בקול ישראל ורשת א' בקול ישראל מירושלים.
ביוגרפיה
המאירי נולדה בפתח תקווה ליצחק ושרה המאירי. אביה יצחק המאירי היה איש ציבור ועיתונאי. ב-27 ביולי 1955 בעת שחזר ארצה במטוס של חברת אל על משליחות באמריקה הצפונית יורט המטוס מעל שמי בולגריה על ידי מטוסי קרב בולגריים וכל 58 נוסעיו, ובהם יצחק המאירי, נספו. בן 40 היה במותו. נילי הייתה בת 16 בעת מותו של אביה. לאחר שסיימה לימודיה התיכוניים בבית הספר אוהל שם ברמת גן, התגייסה בסוף שנות ה-50 לצה"ל ושירתה כקריינית בגלי צה"ל.
זמן קצר לאחר סיום שירותה בגלי צה"ל עברה לקול ישראל ועבדה שם כקריינית ומגישה כולל קריינית חדשות. בהמשך, ערכה, הגישה וקראה סיפורים ושירים בתוכניות הילדים והנוער בקול ישראל (התוכנית לאם ולילד). היא נהגה לפתוח כל תוכנית במשפט: "שלום לכם ילדים, כאן נילי המדברת אליכם". המאירי אף שרה את אחד מפתיחי התוכנית. בשנות ה-60 יצאה לארצות הברית והייתה בין מייסדי, עורכי ומגישי תחנת הרדיו העברית "כאן ישראל" בניו-יורק. בעת שהותה בארצות הברית למדה בבית ספר A.C.R עריכה, הפקה, בימוי לטלוויזיה. לאחר כשלוש שנות שהות בארצות הברית שבה ארצה וחזרה לערוך ולהגיש תוכניות ב"קול ישראל".
בשנת 1967 הוציאה חברת CBS שני תקליטים עם סיפורים ושירים לגילאי 4–8 בקריינותה של המאירי.
בשנות ה-80 מונתה המאירי למנהלת מחלקת הילדים והנוער של קול ישראל במקומה של מרים הרמן שפרשה לגמלאות. בתפקיד זה כיהנה במשך כ-10 שנים. לאחר מכן, התמנתה אחראית על רשת א' בירושלים.
נילי המאירי היא בוגרת האוניברסיטה העברית בהיסטוריה כללית, ישראלית ומזרח אסיה. היא נשואה בשנית ולה שלושה ילדים ונכדים.
פרסים
יחד עם תמר ליבס, זכתה המאירי בפרס רשות השידור על הפקת תוכנית שעסקה בטראומה של ילדים בצל מלחמות.
אבן בלארני
אבן בלארני (באנגלית: Blarney Stone, באירית: Cloch na Blarnan) היא גוש של אבן גיר המשולב באחד הקירות של טירת בלארני המבוצרת, שנמצאת כ-8 ק"מ מקורק, אירלנד
על פי האגדה, כל המנשק את האבן זוכה במזל ובמתנת הדיבור, המאפשרת לשון רהוטה, שנונה וחדה. האבן נקבעה במגדל הטירה בשנת 1446. הטירה היא אתר תיירות פופולרי באירלנד, המושך אליו מבקרים רבים מרחבי העולם, שמגיעים כדי לסייר בטירה, בגנים שלה ולנשק את האבן.
מקורות
אגדות רבות נקשרו בשמה של אבן בלארני בניסיון להסביר את מקורה. יש אלו הטוענים כי זה הסלע אשר משה הכה בו עבור בני ישראל, אחרים מספרים כי האבן שימשה את יעקב ככרית והובאה לאירלנד על ידי הנביא ירמיהו, ויש המאמינים כי זוהי אבן הָאָזֶל, אבן הסתר בה חיכה דוד ליהונתן בבורחו מפני שאול, והובאה לאירלנד בזמן מלחמות הצלב.
מסורת מפורסמת אחת מספרת כי קורמק מקארתי, שבנה את טירת בלארני, היה מעורב בתביעה משפטית, ופנה לקלינה, מלכת הבאנשי, על מנת שתסייע לו, וזו אמרה כי כדי לנצח עליו לנשק את האבן הראשונה שימצא בבוקר בדרך לבית המשפט. מקארתי נישק את האבן וכתוצאה מכך הוא הציג את טיעוניו ברהיטות גדולה ובכוח שכנוע מרשים. לאחר הצלחתו בתביעה, נאמר על אבן הבלארני שהיא מקנה "את היכולת לרמות בלי להעליב" ומקארתי שילב את האבן בחומת הטירה.
טקס
טקס הנשיקה של אבן בלארני בוצע על ידי מיליוני אנשים כולל מדינאים בעולם, ענקים ספרותיים ואגדות קולנוע. על מנת לנשק את האבן, על המשתתף לעלות אל פסגת הטירה ולהשתלשל הפוך אל מעבר לקצה המעקה, לרוב בעזרתו של אדם אחר. אף על פי שכרגע המעקה מצויד ברשתות ברזל למנוע נפילה, טקס הנשיקה עלול לגרום לפחד גבהים.
האגדה של אבן בלארני תוארה בשנת 1785 בספר "מילון קלאסי ללשון וולגרית" שכתב פרנסיס גרוס (classical dictionary of the vulgar tongue)
אבן בלארני מוזכרת בספר "עץ או פלי" מאת ג'פרי ארצ'ר, כשעובד המטבח מגיש מנות "בקסם אישי ושלוה שניחן בהם בזכות נשיקות סדורות לאבן בלארני" (הוצאת מודן 2019, עמ' 46-47).
אגדה
האגדה המקומית מספרת כי במסגרת ההשתלטות האנגלית על אירלנד, ציוותה אליזבת הראשונה, מלכת אנגליה על הרוזן של לנסטר להפקיע את הטירה מידי קורמק טייג מקארתי, אשר סבל מפגם בדיבור ולכן חשש מנסיעה למלכה. באותו זמן ראה מקארתי נערה טובעת בנהר סמוך ולכן צלל והציל את הנערה. הנערה התבררה כמכשפה אשר העניקה לו משאלה אחת. מקארתי ביקש את מתנת הדיבור, והמכשפה אמרה לו שהוא יצטרך לעלות לטירה ולנשק את האבן העליונה. לאחר שנישק את האבן והוענקה לו מתנת הדיבור, לא חשש מקארתי יותר מפני המלכה אליזבת. מקארתי חייך אל המלכה, החמיא והנהן בראשו, וכל הזמן שמר על אחיזתו האיתנה בריבונותו, עד שהמלכה קראה בכעס כי "זה לא אלא בלארני - מה שהוא אומר, הוא לא מתכוון!"
על פי המסורת של אוניברסיטת טקסס טק, שבר האבן שנמצאת בתצוגה מחוץ לבניין הנדסת החשמל הוא חלק מאבן בלארני, אך דבר זה מעולם לא הוכח.
פיגועי טרור נגד ישראלים בישראל ובשטחים ב-2022
בשנת 2022 יצאו לפועל 1,933 פיגועי טרור ומהם סוכלו 460 פיגועים נגד ישראלים בישראל ובשטחים. מפיגועי הטרור בשנה זו נרצחו 29 ישראלים ונפצעו 192.
סקירה ואפיון
כתוצאה מפיגועי הטרור, בשנה זו נרצחו 29 ישראלים ונפצעו 192, מהם 8 הרוגים ו־43 פצועים מקרב כוחות הביטחון. על פי נתוני צה"ל בשנה זו היו באזור יהודה ושומרון 7,589 אירועי זריקת אבנים, 1,268 אירועי זריקת בקבוקי תבערה, 285 אירועי ירי ו-14 אירועי דקירה. בכל האירועים למעט דקירה ישנה החמרה לעומת השנה הקודמת. בולטת הקפיצה באירועי ירי שהתגברו ביותר מ-300 אחוז.
מבצע שובר גלים
בעקבות ארבעה פיגועים בהם נרצחו 12 איש בתוך שבוע אחד בחודש מרץ, צה"ל פתח במבצע צבאי בשם ”שובר גלים“. במהלכו, כוחות צה"ל ומג"ב פשטו ועצרו יעדי טרור ומבוקשים בשטחי יהודה ושומרון, כמו גם בערים הערביות בישראל. במסגרת המבצע לוחמי צה"ל בתהליכי הכשרה תגברו את פעילות המשטרה בערים ובשטחים ציבוריים מרכזיים בישראל.
ספטמבר–דצמבר
תקופה זו התאפיינה בפיגועי ירי וידויי אבנים יום־יומיים בעיקר ביהודה ושומרון, אם כי גם בניסיונות בתוך הקו הירוק. היא החלה בקירוב בסוף אוגוסט ותחילת ספטמבר, תוך הסלמה שהתגברה לקראת חגי תשרי.
המוקד העיקרי של הטרור היה בצפון השומרון, סביב שכם וג'נין. חוליית הטרור "גוב האריות" החלה לבצע פיגועים בחודשים אלו.
מוקד נוסף היה בצפון ומזרח ירושלים, שכלל טרור ומהומות אלימות, הצתות, יידוי בקבוקי תבערה ואבנים, ירי מאסיבי של זיקוקים, תקיפת יהודים והשחתת רכוש. ברקע אותן מהומות, התרחש מרדף נרחב שניהלו כוחות הביטחון אחר המחבל שביצע את פיגוע הירי במחסום שועפאט, מרדף שכלל הטלת סגר על מחנה הפליטים שועפאט שהוקל בהדרגה.
כרוניקה
להלן, נזכרים האירועים הבולטים יותר; לצידם, התרחשו מקרים רבים נוספים של ניסיונות פיגוע או פיגועים מתוכננים שלא פורסמו לפרטיהם. בנוסף, מאות פיגועים סוכלו על ידי כוחות הביטחון של ישראל בהובלת שירות הביטחון הכללי וצה"ל, ובסיוע הימ"מ ויחידות מסתערבים.
ינואר
בחודש ינואר יצאו לפועל וסוכלו ניסיונות ל־141 פיגועים שיצאו מאיו"ש וירושלים. בחודש זה נפצעו ארבעה כתוצאה מפיגועי טרור, אחד מהם מקרב כוחות הביטחון.
פברואר
בחודש פברואר יצאו לפועל וסוכלו ניסיונות ל־187 פיגועים שיצאו מאיו"ש, ירושלים ורצועת עזה. במהלך החודש נפצעה אזרחית ישראלית אחת כתוצאה מפיגועי טרור.
מרץ
בחודש מרץ יצאו לפועל וסוכלו ניסיונות ל־190 פיגועי טרור, שיצאו מאיו"ש וירושלים. כתוצאה מהם, נרצחו 12 איש ונפצעו 28, מתוכם 3 הרוגים ו־7 פצועים מקרב כוחות הביטחון. שלושה שבועות לאחר מכן, פורסמה הגדרת הרצח כפיגוע לאומני.
מאי
בחודש מאי יצאו לפועל וסוכלו ניסיונות ל־207 פיגועי טרור, בהם נרצחו 5 אנשים ונפצעו 7, מתוכם הרוג אחד ופצוע אחד מכוחות הביטחון.
יוני
בחודש יוני יצאו לפועל וסוכלו ניסיונות ל־189 פיגועי טרור, בהם נפצעו שלושה, אחד מהם מקרב כוחות הביטחון.
יולי
בחודש יולי יצאו לפועל וסוכלו ניסיונות ל־135 פיגועי טרור, בהם נפצעו שלושה.
אוגוסט
בחודש אוגוסט יצאו לפועל וסוכלו ניסיונות ל־209 פיגועי טרור, בהם נפצעו 15, אחד מהם מכוחות הביטחון.
ספטמבר
בחודש ספטמבר יצאו לפועל וסוכלו ניסיונות ל־254 פיגועי טרור, בהם נרצחו 2 אנשים ונפצעו 17, מהם הרוג אחד ו־12 פצועים מקרב כוחות הביטחון.
יום לפני כן (13 בספטמבר) מחבלים ירו לעבר רכב הנדסי (מסוג מפלסת) של משרד הביטחון סמוך לכפר ג'למה בקו התפר. המחבלים שביצעו את הירי חוסלו ב-28 בספטמבר 2022.
נובמבר
בחודש נובמבר יצאו לפועל וסוכלו ניסיונות ל-196 פיגועי טרור, בהם נרצחו 6 ונפצעו 58, מהם 5 פצועים מכוחות הביטחון.
דצמבר
בחודש דצמבר יצאו לפועל וסוכלו ניסיונות ל-214 פיגועי טרור, בהם נפצעו 5 מקרב כוחות הביטחון.
אברהם ארליק
אברהם ארליק (1905 – 1991) היה אדריכל ומבקר אדריכלות ישראלי.
חייו
ארליק נולד בוורשה שבפולין והיגר לארץ ישראל ב-1926. את הכשרתו כאדריכל רכש בטכניון בחיפה, שם סיים במחזור השני. עד 1948 עבד במשרדי תכנון שונים עד שבאותה שנה הצטרף כאדריכל במחלקה הטכנית של הקיבוץ הארצי, בה שימש האדריכל שמואל מסטצ'קין כאדריכל ראשי. בדומה לאדריכלים אחרים במחלקה, לא היה ארליק חבר קיבוץ אלא התגורר בתל אביב. במהלך השנים הופקד על תכנון וליווי פרויקטים רבים בתנועה: מגורים, מבני ציבור, מתקני ספורט, חדרי אוכל, מוסדות תרבות ומבני תעשייה. תכנוניו הצטיינו בפשטות ובפונקציונליות, וכמוכן סייע בהדרכה ועצה לאדריכלים הצעירים במחלקה.
לבד מתכנון, היה ארליק חבר קבוע בחוג חברי "צוותא" שייסד אברהם שלונסקי. עם פרישתו לגמלאות הצטרף לסגל ההוראה בפקולטה לאמנויות של אוניברסיטת תל אביב ובפקולטה לארכיטקטורה בטכניון, שם לימד תולדות האדריכלות. כמו כן, פרסם לאורך השנים מאמרים שונים בתחום האדריכלות הסוקרים ומעריכים אדריכלים שונים כמו זאב רכטר, יוסף ברלין ואריך מנדלסון וכן מבנים שונים כמו משכן נשיאי ישראל, תיאטרון ירושלים וככר אתרים. ב-1983 כונסו מבחר ממאמריו בספר "על ארכיטקטורה ובינוי ערים" בהוצאת הפקולטה לארכיטקטורה ובינוי ערים בטכניון. ספר נוסף שכתב היה מונוגרפיה על האדריכל לאופולד קרקואר. הוא נפטר בגיל 86 בשנת 1991.
ארליק היה אביה של העיתונאית והמתרגמת עמירה שגב, וסבו של העורך והתסריטאי מולי שגב. אחיו היה חתן פרס ישראל פרופ' דוד ארליק.
קוד זד
קוד זד (Z) הוא סיווג המשמש את ארגון הבריאות העולמי בהבחנת אנשים המבקשים סיוע במשברים נפשיים ושאינם בעלי אבחנה פסיכיאטרית.
מקור הסיווג
ארגון הבריאות העולמי מסווג כל האבחנות הרפואיות במדריך סיווג ואבחון (ICD-10) בקודים על-פי אותיות ה-ABC. הפרעות נפשיות והתנהגותיות מסווגות באות F. קוד Z מציג גורמים המשפיעים על מצב בריאותי ונוגעים לשירותי בריאות. מקובל להשתמש בקוד Z לציין גורמי רקע ובעיות חיים שלעיתים תכופות מהווים זרז או גורם מחריף למצוקה, סימפטום או תסמונת. על אלו נמנים בין השאר משברי חיים בתחומי המשפחה והעבודה, התמודדות עם התמכרויות, פגיעה מינית ובעיות נוספות הקשורות באירועי חיים שליליים במהלך הילדות ולאחריה.
אבחנה בקוד Z יכולה להופיע לבד או כנלוות לאבחנה בקוד F.
השימוש בסיווג קוד Z בישראל
בעקבות כניסתו לתוקף של החלק הסופי בשינוי חוק בריאות הנפש, מתאריך 1 ביולי 2015, עברה האחריות הביטוחית כלפי פונים הנזקקים לסיוע נפשי מאחריותן של המדינה והשירות הציבורי, לאחריות קופות החולים.
לפי הצעת החוק האנשים המסווגים בקוד Z, לא יזכו לקבל שירותים במסגרת ביטוח הבריאות הממלכתי. לפי משרד הבריאות, חוק ביטוח בריאות ממלכתי מיועד לתת מענה רפואי-טיפולי לאנשים הסובלים מבעיה רפואית הדורשת טיפול. מאחר שקוד Z מתאר מצבי חיים, הרי לא מדובר במצב הדורש טיפול רפואי. יחד עם זאת, אם אדם כתוצאה ממצב חיים מסוים סובל מהפרעה תפקודית או ממצב רפואי כמו חרדה, דיכאון, הסתגלות וכדומה, הוא יכנס לקטגוריה של קוד F ויהיה זכאי לקבל טיפול רפואי-נפשי.
ביקורת
ביקורת כללית מופנית כנגד שימוש באבחנות. ישנם אנשי מקצוע המחזיקים בעמדה אידאולוגית ביקורתית הטוענת נגד שימוש באבחנות, בעיקר כאשר מדובר במטופלים קטינים. חלקם דוגלים בשימוש בקוד Z בלבד.
ביקורת נוספת טוענת כי הוצאת קוד Z אל מחוץ לאחריות הביטוחית של קופות החולים תוביל למצב של שפונים יקבלו אבחנה פסיכיאטרית לא מתאימה או שלא יקבלו טיפול כלל.
ביקורת אחרת מתייחסת לכך שלקופות החולים יש אינטרס ארגוני וכלכלי בקביעת המכסות. על פי ביקורת זו, משרד האוצר וקופות החולים חיפשו דרכים להוזיל עלויות. אחת הדרכים היא צמצום רשימת הזכאים לטיפול נפשי.
ביקורת נוספת נוגעת למתרחש בעולם. קיימת טענה כי ישראל מפגרת מאחורי מדינות שונות מבחינת תפיסת השירות הרפואי לבריאות הנפש לציבור, וכי מדינות רבות באירופה מעמידות את שירותי בריאות הנפש שלהן גם לרשותם של חולים המסווגים תחת קוד Z, ואינן מבחינות בין חולי הנפש לבין אלו המבקשים תמיכה נפשית בעת משבר.
בבלגיה, נורווגיה ואנגליה אין אבחנה בין חולים המאובחנים בקוד Z לשאר החולים לעניין היקף השירותים הניתנים. באוסטריה חולים המאובחנים בקוד Z זכאים לקבל טיפול במסגרת ביטוח הבריאות הממלכתי. בשוודיה אין מגבלה על מספר המפגשים בשנת טיפול להם זכאי מטופל המוגדר במסגרת קוד Z.
שר הרווחה יצחק הרצוג סבר כי אין להוציא באופן גורף את האוכלוסייה הסובלת ממצוקות נפשיות עקב מצבי משבר. לטענתו, נציגי משרד הבריאות הבהירו שכל המצוקות המאופיינות בהיבטים נפשיים כדיכאון, חרדה וכדומה, הנובעים ממצבי חיים משבריים, נכללים בשירותים שיינתנו על ידי המרפאות, לאחר שיאובחנו על ידי רופא שהוסמך לכך (בקוד F). לאור האמור משרד הרווחה ביקש בתקופת כהונתו לבטל בהצעת החוק את האמירה הגורפת המוציאה את אוכלוסיית האנשים הכלולות בקוד Z, ולהגדיר באופן ברור יותר את מחויבות החוק למתן שירותים על-פי קוד F.
תוכן הסיווג כפי שמופיע ב-ICD-10 (רשימה חלקית)
גורמים המשפיעים על מצב בריאותי ונוגעים לשירותי בריאות (קוד Z00-Z99), בהתאם לסיווג ולאבחון הפסיכיאטרי לפי ארגון הבריאות העולמי:
מי אוזון
מי אוזון, או מים מעושרים באוזון, הם מים שבעקבות התערבות ריכוז האוזון המומס בהם הוא גבוה יותר מריכוזו המקורי.
== תהליכים יצירה אפשריים ==
שימושי מי האוזון
מי אוזון משמשים לחיטוי וניקיון ברמה גבוהה מאוד. מי האוזון הם ידידותיים לסביבה ואורגניים לחלוטין. אוזון הוא חומר טבעי שתפקידו להגן עלינו מקרינת שמש מזיקה. אוזון הוא מחמצן חזק מאוד, טבעי, העוקף את מנגנוני העמידות של פתוגנים שונים וכך משמידם. מולקולות האוזון הן בלתי יציבות במים, בעלות זמן מחצית חיים של כ15 דקות, ובזמן פירוקן הן הופכות חזרה לצורוני חמצן פעילים ומים ללא שאריות.
=== מנגנון הפעולה של מי האוזון לחיטוי === שימוש במי אוזון נמצא יעיל בהשמדת מזהמים, ניטרול עובשים וריחות רעים, בטוח לשימוש וללא שאריות. מי אוזון בריכוז נמוך של 1–2 חלקים למיליון (PPM) נמצאו אף כיעילים בחיטוי וירוס sars cov 2 הגורם למחלת covid-19.
תהליכים מרכזיים בפעולת מי האוזון לחיטוי
מי האוזון פועלים על תא הפתוגן במספר תהליכים מקבילים, כשהמרכזיים שבהם הם:
קבלה בעולם ורגולציה
מי אוזון מוגדרים כ-(GRAS (Generally Recognized As Safe על ידי מנהל המזון והתרופות האמריקאי (FDA), עוד משנת 2001, ומאושרים לשימוש אף במזון ובתעשיית המזון. מתוקף כך הם מאושרים על ידי הEPA, USDA, NSF ועוד מוסדות רגולטוריים רבים ומחמירים.
שימושים בתעשייה
נפוץ כחומר חיטוי בטוח ויעיל בתעשיית השתייה הקלה לחיטוי בקבוקים בטרם מילוי, בתעשיית מי שתייה, בתעשיית המזון ומשמש לחיטוי ונקיון במוסדות שונים שבהם החליף את השימוש באקונומיקה.
מי האוזון אף נפוצים בתעשיית מאכלי הים והדגים, בשימור והארכת חיי מדף
מי האוזון אף נפוצים במשקי בית פרטיים ומוסדיים, לצורכי סניטציה ושטיפת חומרי הדברה מתוצרת חקלאית.
שימושים נוספים
מי האוזון נפוצים כפתרון בריאותי בחוגים מסוימים: לשתייה, לטיפול עורי, ואף להזרקה.
דאג מקדרמוט
דאגלס ריצ'רד "דאג" מקדרמוט (באנגלית: Douglas Richard "Doug" McDermott; נולד ב-3 בינואר 1992) הוא כדורסלן אמריקאי המשחק בעמדת הסמול פורוורד בקבוצת סן אנטוניו ספרס מליגת ה-NBA.
ראשית חייו
מקדרמוט גדל בעיר אמס שבאיווה ובנערותו למד בתיכון בעיר. הוא שיחק במדי קבוצת הכדורסל של בית הספר, לצידו של האריסון בארנס. בעונת ה, על אף שלא עלה בחמישייה של קבוצתו, רשם מקדרמוט של 16.8 נקודות ו-7.3  וסייע לקבוצת הכדורסל של בית הספר לזכות באליפות התיכונים של מדינת איווה עם מאזן של 26 ניצחונות ללא הפסד. בעונת ה המשיך מקדרמוט להציג יכולת גבוה, תרם 20.1 נקודות ו-7.8 ריבאונדים, וסייע לקבוצתו לזכות באליפות המדינה ללא הפסד בפעם השנייה ברציפות, כולל 21 נקודות במשחק הגמר מול תיכון סאות'איסט פולק, בו ניצחה אמס בתוצאה 47-37.
קריירת מכללות
לאחר סיום לימודיו התיכוניים ניסה מקדרמוט לקבל מלגת ספורטאי בקבוצת הכדורסל של אוניברסיטת המדינה של איווה אותה אימן אביו, אולם לא התקבל משום שאביו לא האמין כי הוא טוב מספיק על מנת לשחק במדי הקבוצה. מקדרמוט סיכם בתחילה עם אוניברסיטת צפון איווה כי ישחק במדיה, אולם כשאביו עבר לאמן את אוניברסיטת קרייטון, ששיחקה בחטיבת עמק מיזורי של ליגת המכללות (המכונה MVC), הוא החליט ללכת בעקבות אביו.
כבר בעונתו הראשונה בקרייטון היה מקדמורט לשחקן משמעותי בקבוצה כשהיה לקלעי המצטיין של קבוצתו עם 14.9 נקודות למשחק. 581 הנקודות שקלע לאורך העונה היו לשיא הנקודות לפרשמן בהיסטוריה של החטיבה, וזיכו אותו בתואר הפרשמן המצטיין, ולשחקן השנה הראשונה הראשון שנבחר לחמישייה המצטיינת של החטיבה מאז קליאו ליטלטון בשנת 1952.
שיקגו בולס
לאחר ארבע שנים בליגת המכללות עמד מקדרמוט לבחירה בדראפט ה-NBA. הוא נבחר בבחירה ה-11 על ידי דנוור נאגטס שהעבירה אותו מיד ב לשיקגו בולס לצידו של אנתוני ראנדולף בתמורה לשתי בחירות בסיבוב הראשון של אותו הדראפט, ובחירה עתידית בסיבוב השני של 2015.
אוקלהומה סיטי ת'אנדר
בפברואר 2017, לאחר כשנתיים וחצי בשיקגו, נשלח יחד עם טאג' גיבסון בטרייד לאוקלהומה סיטי ת'אנדר, בתמורה לאנתוני מורו, קמרון פיין וג'ופרי לוברן.
ניו יורק ניקס
לקראת עונת הועבר בטרייד לניו יורק ניקס, יחד עם אנס קאנטר, בתמורה לכרמלו אנתוני.
אינדיאנה פייסרס
לקראת עונת חתם על חוזה ל-3 עונות באינדיאנה פייסרס, עבור כ-22 מיליון דולר.
סודוקו אלכסונים
סודוקו אלכסונים, המכונה גם סודוקו X, הוא וריאנט של סודוקו, המתאפיין בכך שבנוסף לכללים הרגילים של סודוקו, שני האלכסונים הגדולים בלוח הסודוקו מסומנים וכוללים, כל אחד מהם לחוד, את כל הספרות מ-1 עד 9, כל אחת פעם אחת.
ניתן לסמן את האלכסונים בצורות שונות, עם צבע רקע שונה, כמו בתמונה או סימון מעובה של משבצות האלכסונים או קווים המסמנים אותם, אין חובה לסימון אחד מסוים.
חובת האלכסונים מכבידה על מחברי הסודוקו ומספקת רמזים נוספים לפותרים. בדרך כלל בסודוקו אלכסונים, כדי לא להקל יותר מדי על הפותרים, קטן מספר הספרות הנתונות מראש, יחסית לסודוקו רגיל. יש שילובים רבים של סודוקו אלכסונים עם וריאנטים אחרים של סודוקו, למשל: שילוב של סודוקו אפור לבן עם סודוקו אלכסונים או שילוב של היפר סודוקו עם סודוקו אלכסונים או שילוב של סודוקו מצולעים עם סודוקו אלכסונים ועוד.
פריץ לאבנד
פריץ לאבנד (בגרמנית: Fritz Laband; 1 בנובמבר 1925 – 3 בינואר 1982) היה כדורגלן גרמני ששיחק בעמדת הבלם. זכה עם נבחרת גרמניה המערבית במונדיאל 1954.
ביוגרפיה
לאבנד הגיע ממשפחה של עובדי רכבות מאזור שלזיה. הוא היה בצבא הורמאכט במהלך מלחמת העולם השנייה ולחם בקורפוס אפריקה. בשנת 1945 הוא ומשפחתו נמלטו משלזיה והגיעו לאזור הכיבוש הסובייטי בגרמניה.
במהלך קריירת המועדונים שלו שיחק ב-ZSG אנקר ויסמאר, המבורג וורדר ברמן. באותה תקופה המבורג שלטה ללא עוררין באליפות אוברליגה הצפונית ולבאנד זכה עמה ב-5 תוארי אליפות בשנות ה-50.
לאבנד זכה במדי נבחרת גרמניה המערבית במונדיאל 1954. הופעת הבכורה שלו איתה הגיעה כחודשיים לפני המונדיאל, ובטורניר עצמו שיחק בשלושה מששת משחקיה. לקראת חצי הגמר והגמר, מאמן הנבחרת זפ הרברגר החליט להחליפו בעמדת המגן הימני בחברו לקבוצת המבורג, יוזף פוסיפאל.